লিনাক্স কার্নেল
নিজের ব্যক্তিগত কম্পিউটারে ব্যবহারের জন্যে কোন প্রকার আন্তঃপ্ল্যাটফরম উদ্দেশ্য ছাড়াই লিনুস তোরভাল্দ্‌স কতৃক ১৯৯১ সালে প্রথম লিনাক্স কার্নেল নির্মিত হয়। কিন্তু সে সময় থেকে এটি বিশাল সংখ্যার কম্পিউটার স্থাপত্যকে সাপোর্ট দিয়ে এসেছে, এ সংখ্যা যেকোন কার্নেল বা অপারেটিং সিস্টেম থেকে বেশি। ডেভলপার ও ব্যবহারকারীদের লিনাক্স কার্নেল আকর্ষণ করতে লাগলো, যারা পরবর্তীতে এটিকে অন্যান্য ফ্রি সফটওয়্যার প্রকল্পের, উল্লেখযোগ্যভাবে গ্নু অপারেটিং সিস্টেমের, ভিত্তি হিসাবে গ্রহণ করেছে। লিনাক্স কার্নেল প্রায় ১,২০০ কোম্পানি থেকে ১২,০০০ ডেভলপারের অবদানে গড়ে উঠেছে।
ক্রিস বেয়ার্ড
ক্রিস বেয়ার্ড () কানাডিয়ান ব্যবসায়ী নেতা। ২০১৪ সালের এপ্রিল মাসে তিনি মজিলা কর্পোরেশনের অন্তর্বর্তীকালীন প্রধান নির্বাহী কর্মকর্তা (সিইও) হিসেবে দায়িত্ব পান। বেয়ার্ড এইচপি, সান মাইক্রোসিস্টেমের সিনিয়র প্রোডাক্ট এবং মার্কেটিং প্রধান হিসেবে কাজ করেছেন। এছাড়া ২০০৪ সাল থেকে তিনি মজিলার চিফ মার্কেটিং অফিসার (সিএমও) হিসেবে দায়িত্ব পালন করছেন। বিশেষ করে তিনি ফায়ারফক্স ব্রাউজার চালুর ব্যাপারে কাজ করেছেন। ২০১৩ সালে তিনি গ্রেলক পার্টনার্সের এক্সিকিউটিভ ইন রেসিডেন্টস হিসেবে যোগ দেন। ১৯৯৮ সালের জানুয়ারিতে তিনি ফুপিন গ্রুপ নামের একটি প্রতিষ্ঠান চালু করেন যা লিনাক্স কেয়ার নামের আরেকটি প্রতিষ্ঠান চালু হওয়ার দুই বছর পর অধিগ্রহণ করে।